Γιανίκ Στοπιρά

Ο Γιανίκ Στοπιρά (Yannick Stopyra, 9 Ιανουαρίου 1961) είναι Γάλλος παλαίμαχος ποδοσφαιριστής, ο οποίος αγωνιζόταν ως επιθετικός. 

Αγωνίστηκε σε συνολικά 455 αγώνες στη Λιγκ 1, σημειώνοντας 130 γκολ, αγωνιζόμενος σε έξι ομάδες, κυρίως στις Σοσό και Τουλούζ, κατά τη διάρκεια της 17ετούς επαγγελματικής σταδιοδρομίας του. 

Συμμετείχε με την Εθνική Γαλλίας στο Παγκόσμιο Κύπελλο του 1986.

Σταδιοδρομία σε συλλόγους 
Γεννήθηκε στην Τρουά και είναι πολωνικής καταγωγής. Ο Στοπιρά πέρασε τις 15 από τις 17 σεζόν του ως επαγγελματίας στη Λιγκ 1, όπου αγωνίστηκε στις Σοσό, Σταντ Ρενναί, Τουλούζ, Μπορντό, Κάννες και Μετς. Έκανε το επαγγελματικό ντεμπούτο του με τη Σοσό σε ηλικία μόλις 17 ετών, βοηθώντας την στην κατάληψη της δεύτερης θέσης στο πρωτάθλημα τη σεζόν 1979-80 και στους ημιτελικούς του Κυπέλλου ΟΥΕΦΑ την επόμενη σεζόν. 

Ο Στοπιρά σταμάτησε το ποδόσφαιρο τον Ιούνιο του 1994 στην ηλικία των 33 ετών, μετά από δύο χρόνια στη Λιγκ 2 με τη Μυλούζ. Αργότερα, επέστρεψε στο Μπορντό, όπου εργάστηκε στις ομάδες νέων.

Διεθνής σταδιοδρομία 
Ο Στοπιρά κέρδισε την πρώτη του συμμετοχή για την Εθνική Γαλλίας στις 27 Φεβρουαρίου 1980, σε έναν φιλικό αγώνα με την Ελλάδα, όπου σκόραρε για το τελικό 5-1. Εμφανίστηκε σε άλλους 32 αγώνες και σημείωσε 11 γκολ, κατά τη διάρκεια οκτώ ετών. 

Ο Στοπιρά επιλέχθηκε από τον προπονητή Ανρί Μισέλ, για την ομάδα που συμμετείχε στο Παγκόσμιο Κύπελλο του 1986. Εμφανίστηκε σε όλους τους αγώνες στο Μεξικό, εκτός από έναν, καθώς ο οι Μπλε κατέκτησαν την τρίτη θέση, σκοράροντας εναντίον της Ουγγαρίας στη φάση των ομίλων (3-0) και εναντίον της Ιταλίας στη φάση των 16 (2-0).

Διακρίσεις 
Γαλλία 

 Παγκόσμιο Κύπελλο Τρίτη θέση: 1986

Παραπομπές

Εξωτερικοί σύνδεσμοι 

 
 
 

Γάλλοι ποδοσφαιριστές
Γάλλοι πολωνικής καταγωγής
Επιθετικοί ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές Παγκοσμίου Κυπέλλου 1986
Ποδοσφαιριστές ΦΚ Σοσό
Ποδοσφαιριστές Λιγκ 1
Ποδοσφαιριστές Σταντ Ρενναί
Ποδοσφαιριστές Τουλούζ ΦΚ
Ποδοσφαιριστές Ζιροντέν Μπορντό
Ποδοσφαιριστές ΑΣ Κάννες
Ποδοσφαιριστές ΦΚ Μετς
Ποδοσφαιριστές ΦΚ Μυλούζ
Ποδοσφαιριστές Λιγκ 2